钦定古今图书集成/明伦汇编/闺媛典/第220卷 > 孙章甫妻龚氏〈曹氏附〉
## 钦定古今图书集成/明伦汇编/闺媛典/第220卷 > 孙章甫妻龚氏〈曹氏附〉

按《武进县志》：“龚氏，孙章甫妻。天启丙寅，年二十六而
寡。因家贫，挈二子归父母家。晨兴夜作，惟刺绣蚕织
以课子，自给尺布斗米，耻贷于人。姑年老，常脱簪珥
馈甘旨。姑没，鬻侍婢以葬。长子始为诸生，病没，媳曹
氏年三十三无子，女秉节如姑妇姑更相劝勉，左挟
丝麻，右持箴管，率先督课，布衣蔬食，以终其身。龚苦”
节五十三年，年七十有九。曹守二十六年。姑亡，哀毁
过情，未除服而死，年五十八。